ddrg/super_eurlex huggingface dataset:
(22)

Pirmkārt, pieteikuma iesniedzējs informēja Komisiju, ka 2008. gadā ir mainījis nosaukumu arī otrs Meihua Group eksportētājs, t. i., Hebei Meihua MSG Group Co., Ltd. Šā uzņēmuma pašreizējais nosaukums ir Meihua Holdings Group Co., Ltd. Pieteikuma iesniedzējs paskaidroja, ka Meihua Holdings Group Co., Ltd par šo faktu nepaziņoja Komisijai, jo tajā laikā Meihua Group reorganizēja savu darbību, lai izveidotu uzņēmumu grupu, un šīs reorganizācijas rezultāts nebija ļoti skaidrs, jo īpaši attiecībā uz pārdošanas jomu. Dokumentos, kas tika iesniegti, lai pamatotu pieteikumu par nosaukuma maiņu, pieteikuma iesniedzējs norādīja, ka Meihua Holdings Group Co., Ltd sāka pārdot attiecīgo ražojumu tikai iekšzemes tirgū.
(13)

Lai dalībvalstīm nodrošinātu nepārtrauktu piekļuvi neiztērētajām summām no 2014.–2020. gada iekšlietu fondiem, ir nepieciešams pagarināt minēto fondu attiecināmības periodu par vienu gadu un veikt vajadzīgos ar to saistītos pielāgojumus attiecībā uz datumiem, kas piemērojami programmu īstenošanai, ziņošanai par tām, to izvērtēšanai un slēgšanai, kā arī attiecībā uz datumiem, kuri saistīti ar summām, kam atceltas saistības.
1)

I pielikumā I daļu groza šādi: a) 1. punktu aizstāj ar šādu: “1. Lai aprēķinātu no ELGF sedzamās finansiālās izmaksas par līdzekļiem, ko dalībvalstis mobilizējušas produktu iepirkšanai, Komisija saskaņā ar Regulas (ES) Nr. 1306/2013 20. panta 4. punktu nosaka visai Savienībai vienotu procentu likmi. Vienotā procentu likme atbilst vidējam no 3 mēnešu un 12 mēnešu EURIBOR nākotnes procentu likmēm, kas reģistrētas sešu mēnešu atsauces periodā, kurš jānosaka Komisijai, ar svērumu attiecīgi viena trešdaļa un divas trešdaļas. Ja EURIBOR likme nav pieejama, izmanto vidējo €STR , kas reģistrēta minētajā sešu mēnešu atsauces periodā.”; b) 2. punktu groza šādi: i) pirmo daļu aizstāj ar šādu: “Lai noteiktu piemērojamās procentu likmes, dalībvalstis Komisijai pēc tās pieprasījuma ne vēlāk kā šajā pieprasījumā noteiktajā termiņā paziņo vidējo procentu likmi, ko tās faktiski uzņēmušās 1. punktā minētajā atsauces periodā. Paziņošanai izmanto veidlapu, ko Komisija ir darījusi pieejamu dalībvalstīm.”; ii) trešajā daļā a) un b) apakšpunktu aizstāj ar šādiem: “a) dalībvalstīm, kuru valūta ir euro, EURIBOR trīs mēnešos vai, ja EURIBOR likme nav pieejama, €STR; b) dalībvalstīm, kuru valūta nav euro, katrā no minētajām dalībvalstīm piemērojamā IBOR likme trīs mēnešos vai, ja attiecīgajā dalībvalstī IBOR likme nav pieejama, likme, kas aizstāj IBOR.”; c) 3. punktā otro daļu aizstāj ar šādu: “Procentu likmes, kas noteiktas Komisijas īstenošanas regulā, kura pieņemta, pamatojoties uz Regulas (ES) Nr. 1306/2013 20. panta 4. punktu, noapaļo līdz vienai decimāldaļai.”; d) pievieno šādu 4. punktu: “4. Komisijas īstenošanas regulu, ar ko nosaka 3. punkta otrajā daļā minēto procentu likmi, turpina piemērot, līdz to atceļ ar jaunu Komisijas īstenošanas regulu, ar ko nosaka jaunu procentu likmi.”;
6)

Moldovas tabulu aizstāj ar šādu: “Moldova (Moldovas Republika) a) b) c) d) Visi atkritumi, kas minēti Regulas (EK) Nr. 1013/2006 III pielikumā, izņemot: no B1010: čuguna, dzelzs vai tērauda atgriezumi un lūžņi no B1200: granulēti domnu sārņi (sārņu smilts), kas iegūti čuguna, dzelzs vai tērauda ražošanā no B2020 un GE020: stikla lauskas un citādi atkritumi un sīkās lauskas; stikla masa: — stikla lauskas un citādi atkritumi un sīkās lauskas (nesatur bīstamas vielas) no B2110: sarkanie dubļi (boksīta atlikas) no B3011: polietilēns, kura blīvums ir mazāks par 0,94 etilēna polimēri no B3020: reciklējams papīrs vai kartons (atkritumi un atgriezumi): — nebalināts kraftpapīrs vai kartons vai gofrēts papīrs vai kartons — citāds papīrs vai kartons, kas gatavots galvenokārt no balinātas masā nekrāsotas celulozes — papīrs vai kartons, kas izgatavots galvenokārt no mehāniskās papīra masas (piemēram, avīzēm, periodiskajiem izdevumiem un tamlīdzīgiem iespieddarbiem): — vecas un nepārdotas avīzes un žurnāli, telefona abonentu saraksti, brošūras un iespiesti reklāmas materiāli — citādi, ieskaitot nešķirotus atkritumus un makulatūru: — nešķiroti (t. i., dažāda veida kartona, balta un krāsaina papīra ražojumi un mājsaimniecības atkritumi) — šķiroti (t. i., papīra gabali) no B3030: kokvilnas atkritumi (tostarp pavedienu atkritumi un irdinātas šķiedras) no B3060: tabakas atkritumi (tabakas lapu dzīslas) vīna nogulsnes neapstrādāts vīnakmens no B1010: čuguna, dzelzs vai tērauda atgriezumi un lūžņi no B1200: granulēti domnu sārņi (sārņu smilts), kas iegūti čuguna, dzelzs vai tērauda ražošanā no B2020 un GE020: stikla lauskas un citādi atkritumi un sīkās lauskas; stikla masa: — stikla lauskas un citādi atkritumi un sīkās lauskas (nesatur bīstamas vielas) no B2110: sarkanie dubļi (boksīta atlikas) no B3011: polietilēns, kura blīvums ir mazāks par 0,94 etilēna polimēri no B3020: reciklējams papīrs vai kartons (atkritumi un atgriezumi): — nebalināts kraftpapīrs vai kartons vai gofrēts papīrs vai kartons — citāds papīrs vai kartons, kas gatavots galvenokārt no balinātas masā nekrāsotas celulozes — papīrs vai kartons, kas izgatavots galvenokārt no mehāniskās papīra masas (piemēram, avīzēm, periodiskajiem izdevumiem un tamlīdzīgiem iespieddarbiem): — vecas un nepārdotas avīzes un žurnāli, telefona abonentu saraksti, brošūras un iespiesti reklāmas materiāli — citādi, ieskaitot nešķirotus atkritumus un makulatūru: — nešķiroti (t. i., dažāda veida kartona, balta un krāsaina papīra ražojumi un mājsaimniecības atkritumi) — šķiroti (t. i., papīra gabali) no B3030: kokvilnas atkritumi (tostarp pavedienu atkritumi un irdinātas šķiedras) no B3060: tabakas atkritumi (tabakas lapu dzīslas) vīna nogulsnes neapstrādāts vīnakmens” Atkritumu maisījumi Visi atkritumu maisījumi, kas minēti Regulas (EK) Nr. 1013/2006 IIIA pielikumā
2)

sadaļā “Regulas 1.a pantā un 2. pantā minēto personu, vienību un struktūru saraksts” pievieno šādu apakšvirsrakstu un vienību. “B. VIENĪBAS 1. THE HOUTHIS ( *1 ) ( jeb : a) ANSARALLAH ; b) ANSAR ALLAH ; c) PARTISANS OF GOD ; d) SUPPORTERS OF GOD ). : a); b); c); d)). Informācija: The Houthis ir iesaistījusies darbībās, kas apdraud mieru, drošību un stabilitāti Jemenā. Datums, kad iekļauta ANO sarakstā:24.2.2022. Papildu informācija no apraksta par iemesliem iekļaušanai sarakstā, ko sniegusi Sankciju komiteja: The Houthis ir iesaistījusies uzbrukumos civiliedzīvotājiem un civilajai infrastruktūrai Jemenā, ir īstenojusi seksuālas vardarbības un apspiešanas politiku pret politiski un profesionāli aktīvām sievietēm, ir iesaistījusies bērnu vervēšanā un izmantošanā, ir kūdījusi uz vardarbību pret grupām, tostarp reliģijas un valstspiederības dēļ, un ir neselektīvi izmantojusi kājnieku mīnas un improvizētās sprāgstierīces Jemenas rietumu krastā. The Houthis ir arī kavējusi humānās palīdzības sniegšanu Jemenai vai piekļuvi humānajai palīdzībai, vai tās sadali Jemenā. The Houthis ir veikusi uzbrukumus komercnavigācijas kuģiem Sarkanajā jūrā, izmantojot ūdenī izmantojamas improvizētas sprāgstierīces un jūras mīnas. The Houthis ir arī vairākkārt veikusi pārrobežu teroristu uzbrukumus civiliedzīvotājiem un civilajai infrastruktūrai Saūda Arābijas Karalistē un Apvienotajos Arābu Emirātos un ir draudējusi tīši mērķēt uz civiliem objektiem. (*1) Šai vienībai nepiemēro 2. pantu.”"
117.B

Paredzams, ka informācija par grāmatvedības politikām ir būtiska, ja uzņēmuma finanšu pārskatu lietotājiem tā būtu vajadzīga, lai izprastu citu būtisku informāciju finanšu pārskatos. Piemēram, uzņēmums, iespējams, informāciju par grāmatvedības politikām uzskatīs par būtisku saviem finanšu pārskatiem, ja šī informācija attiecas uz būtiskiem darījumiem, citiem notikumiem vai apstākļiem un: a) uzņēmums pārskata periodā mainīja savu grāmatvedības politiku, un šīs izmaiņas radīja būtiskas izmaiņas finanšu pārskatos sniegtajā informācijā; b) uzņēmums ir izvēlējies grāmatvedības politiku no vienas vai vairākām iespējām, kas atļautas SFPS, – šāda situācija varētu rasties, ja uzņēmums izvēlētos novērtēt ieguldījuma īpašumu sākotnējās izmaksās, nevis patiesajā vērtībā; c) grāmatvedības politika ir izstrādāta saskaņā ar 8. SGS, ja nav SFPS, kas īpaši piemērojams; d) grāmatvedības politika attiecas uz jomu, par kuru uzņēmumam, piemērojot grāmatvedības politiku, ir jāizdara nozīmīgi vērtējumi vai pieņēmumi, un uzņēmums atklāj šos vērtējumus vai pieņēmumus saskaņā ar 122. un 125. punktu; vai e) to uzskaite ir sarežģīta, un uzņēmuma finanšu pārskatu lietotāji citādi nesaprastu šos būtiskos darījumus, citus notikumus vai apstākļus – šāda situācija varētu rasties, ja uzņēmums būtisku darījumu grupai piemērotu vairāk nekā vienu SFPS.
1)

regulas V pielikumu groza šādi: a) pielikuma 1. daļā ierakstā par Apvienoto Karalisti aiz rindas par zonu GB-2.95 iekļauj rindu par zonu GB-2.96: “GB Apvienotā Karaliste GB-2.96 Vaislas mājputni (izņemot skrējējputnus) un produktīvie mājputni (izņemot skrējējputnus) BPP N, P1 4.2.2022. Vaislas skrējējputni un produktīvie skrējējputni BPR N, P1 4.2.2022. Nokaušanai paredzēti mājputni (izņemot skrējējputnus) SP N, P1 4.2.2022. Nokaušanai paredzēti skrējējputni SR N, P1 4.2.2022. Diennakti veci cāļi (izņemot skrējējputnus) DOC N, P1 4.2.2022. Diennakti veci skrējējputnu cāļi DOR N, P1 4.2.2022. Mazāk nekā 20 mājputnu (izņemot skrējējputnus) POU-LT20 N, P1 4.2.2022. Inkubējamas mājputnu (izņemot skrējējputnu) olas HEP N, P1 4.2.2022. Inkubējamas skrējējputnu olas HER N, P1 4.2.2022. Mazāk nekā 20 mājputnu (izņemot skrējējputnus) HE-LT20 N, P1 4.2.2022.”; b) pielikuma 2. daļā ierakstā par Apvienoto Karalisti aiz zonas GB-2.95 apraksta iekļauj zonas GB-2.96 aprakstu: “GB Apvienotā Karaliste GB-2.96 Netālu no Bishop’s Waltham, Winchester Hempšīrā (Anglija), apgabals, ko iezīmē riņķa līnija ar rādiusu 10 km no centra, kura WGS84 decimālās koordinātas ir N51.00 un W1.24”;
(5)

Īstenošanas regulas (ES) 2021/403 II pielikuma 34. nodaļā sniegts tāda veterinārā sertifikāta paraugs, kas vajadzīgs, lai Savienībā ievestu nebrīvē turētus putnus (paraugs “CAPTIVE-BIRDS”). Deleģētās regulas (ES) 2020/692 62. pants nesen ar Deleģēto regulu (ES) 2021/1705 tika grozīts, lai attiecībā uz pasta baložiem paredzētu atkāpi no īpašajām dzīvnieku veselības prasībām, kuras piemēro nebrīvē turētiem putniem, ja šādus pasta baložus Savienībā no kādas trešās valsts vai teritorijas vai to zonas, kurā tie parasti tiek turēti, lai tos nekavējoties atbrīvotu, paredzot, ka tie lidos atpakaļ uz attiecīgo trešo valsti vai teritoriju, vai tās zonu. Tāpēc minētie grozījumi būtu jāatspoguļo Īstenošanas regulā (ES) 2021/403, minēto nebrīvē turētu putnu kategoriju no minētā veterinārā sertifikāta parauga izslēdzot un tā vietā izveidojot jauna parauga veterināro sertifikātu, kas vajadzīgs, lai Savienībā ievestu pasta baložus, kurus tūlīt pēc ievešanas paredzēts atbrīvot (paraugs “RACING PIGEONS-IMMEDIATE RELEASE”). Tāpēc Īstenošanas regulas (ES) 2021/403 II pielikuma 34. nodaļa ir jāgroza un minētajam pielikumam jāpievieno jauna 34.a nodaļa.
(15)

Atbildot uz Komisijas pieprasījumu, Eiropas Zāļu aģentūra (EMA) 2021. gada 8. septembrī sniedza zinātnisku analīzi par titāna dioksīda (E 171) lietošanas tehnisko mērķi zālēs, aizstāšanas iespējamību un iespējamiem alternatīvu izmantošanas termiņiem. EMA savos secinājumos norādīja, ka titāna dioksīdu, pat ja tam ir vairākas funkcijas, galvenokārt izmanto zālēs par krāsvielu un opalescentu vielu. Tā arī uzsvēra, ka titāna dioksīdu bieži izmanto vairāku svarīgu iekšķīgi lietojamu zāļu cietā vai puscietā zāļu formā. EMA arī uzsvēra, ka no tehniskā viedokļa vajadzētu būt iespējai rast alternatīvas, kas aizstātu titāna dioksīdu (E 171) pārklājumos: gan krāsvielās, gan citos lietojumos. Tomēr tā arī uzsvēra, ka šobrīd minētā nav apstiprinātas, vai tas ir iespējams, jo titāna dioksīda (E 171) aizstāšana negatīvi ietekmētu zāļu kvalitāti, nekaitīgumu un iedarbīgumu. EMA uzsvēra nepieciešamību rūpīgi izvērtēt alternatīvas, jo īpaši, lai nodrošinātu to saderību ar dažādām atsevišķām zāļu sastāvdaļām. Lai aizstātu titāna dioksīdu (E 171) atļautās zālēs, būtu jāveic atsevišķa pārskatīšana un novērtējums, kam, iespējams, būs vajadzīgi bioekvivalences pētījumi. Turklāt EMA secināja, ka šobrīd ir grūti ieteikt precīzu pārejas periodu zāļu sastāvā izmantotā titāna dioksīda (E 171) aizstāšanai, jo atkarībā no sastāva pārveidošanas sarežģītības un nepieciešamajiem pētījumiem, lai pārveidotu sastāvu katram atsevišķam produktam, varētu būt vajadzīgi vairāki gadi. Visbeidzot, ņemot vērā šīs palīgvielas izmantošanas mērogu un ietekmēto zāļu apjomu, kā arī ņemot vērā globālās piegādes ķēdes, EMA uzsvēra, ka prasība aizstāt titāna dioksīdu (E 171) gandrīz noteikti izraisītu ievērojamu zāļu trūkumu Savienības tirgū.
“f.

litogrāfijas iekārtas: 1. salāgošanas un eksponēšanas soļa un atkārtošanas (tiešais solis uz sagataves) vai soļa un skenēšanas iekārtas pusvadītāju sagatavju disku apstrādei, lietojot fotooptisku vai rentgenstaru metodi, kurām ir kāds no šiem raksturlielumiem: a. gaismas avota viļņu garums mazāks par 193 nm; vai b. spēj formēt trafaretattēlu ar ‘mazāko atšķiramu detaļu lielumu’ (MRF) 45 nm vai mazāku; Tehniska piezīme: ‘Mazāko atšķiramu detaļu lielumu’ (MRF) aprēķina ar šādu formulu: kur K koeficients = 0,35 2. litogrāfijas iespiediekārtas, ar kurām var iespiest elementus, kuru izmēri nepārsniedz 45 nm; Piezīme: 3B001.f.2. pozīcija ietver turpmāko: — kontakta mikrodrukas ierīces; — karstspieduma ierīces; — nanodrukas litogrāfijas ierīces; — step and flash drukas (S-FIL) litogrāfijas ierīces 3. masku izgatavošanai speciāli konstruētas iekārtas ar visiem šādiem raksturlielumiem: a. novirzīts fokusēts elektronu kūlis, jonu kūlis vai “lāzera” staru kūlis; un b. kam ir jebkura no šādām īpašībām: 1. pilna platuma pusmaksimuma (FWHM) punkta izmērs ir mazāks par 65 nm un attēla novietojums ir mazāks par 17 nm (vidējais + 3 sigmas); vai 2. netiek lietots; 3. maskas otrā slāņa pārklājuma kļūda ir mazāka par 23 nm (vidējais + 3 sigmas); 4. Iekārtas, kuras konstruētas ierīču apstrādei, lietojot tiešās rakstīšanas metodes, un kurām ir visi šādi raksturlielumi: a. novirzīts fokusēts elektronu kūlis; un b. kam ir jebkura no šādām īpašībām: 1. minimālais kūļa izmērs ir 15 nm vai mazāks; vai 2. pārklājuma kļūda ir mazāka par 27 nm (vidējais + 3 sigmas);”.
(50)

Ar Regulu (ES) 2021/1060 izveido satvaru rīcībai ar Eiropas Reģionālās attīstības fondu, Eiropas Sociālo fondu plus, Kohēzijas fondu, Eiropas Jūrlietu, zvejniecības un akvakultūras fondu, Taisnīgas pārkārtošanās fondu, Patvēruma, migrācijas un integrācijas fondu, Iekšējās drošības fondu un finansiāla atbalsta instrumentu robežu pārvaldībai un vīzu politikai, kas ir daļa no Integrētās robežu pārvaldības fonda, un ar to nosaka jo īpaši noteikumus attiecībā uz to Savienības fondu plānošanu, uzraudzību un izvērtēšanu, pārvaldību un kontroli, kurus īsteno dalītā pārvaldībā. Vēl šajā regulā ir jāprecizē Fonda mērķi, kā arī jānosaka īpaši noteikumi attiecībā uz darbībām, kuras var finansēt no šā Fonda.
(3)

KEPS pamatā ir Savienības līmenī piedāvātas starptautiskās aizsardzības, atzīšanas un aizsardzības procedūru kopēji minimuma standarti, uzņemšanas nosacījumi, un ar to izveido sistēmu, ar ko nosaka dalībvalsti, kura ir atbildīga par starptautiskās aizsardzības pieteikuma izskatīšanu. Neatkarīgi no KEPS īstenošanā gūtajiem panākumiem dalībvalstis joprojām ievērojami atšķiras viena no otras starptautiskās aizsardzības piešķiršanas aspektā un attiecībā uz to, kā šāda starptautiskā aizsardzība tiek nodrošināta. Šīs atšķirības būtu jānovērš, nodrošinot lielāku starptautiskās aizsardzības pieteikumu novērtēšanas konverģenci un panākot, ka Savienības tiesību piemērošana visā Savienībā notiek vienādi un balstās uz augstiem aizsardzības standartiem.
2.

Mērījumu elementi 2.1. 1. pamatdarbība – Mācību mobilitāte: 2.1.1. dalībnieku skaits mācību mobilitātes aktivitātēs, kuras paredz 1. pamatdarbība; 2.1.2. to organizāciju un iestāžu skaits, kas piedalās Programmas 1. pamatdarbībā; 2.1.3. dalībnieku skaits virtuālās mācīšanās aktivitātēs, kuras paredz 1. pamatdarbība; 2.1.4. to dalībnieku īpatsvars, kuri uzskata, ka guvuši labumu no līdzdalības mācību mobilitātes aktivitātēs, kuras paredz 1. pamatdarbība; 2.1.5. to dalībnieku īpatsvars, kuri uzskata, ka pēc piedalīšanās aktivitātēs, kuras paredz 1. pamatdarbība, viņi izjūt lielāku piederību Eiropai. 2.2. 2. pamatdarbība – Starporganizāciju un starpiestāžu sadarbība: 2.2.1. to organizāciju un iestāžu skaits, kas piedalās Programmas 2. pamatdarbībā; 2.2.2. to organizāciju un iestāžu īpatsvars, kas uzskata, ka pēc līdzdalības 2. pamatdarbībā tās ir izstrādājušas augstas kvalitātes praksi; 2.2.3. dalībnieku skaits virtuālās sadarbības platformās, kuras saņem atbalstu saskaņā ar 2. pamatdarbību. 2.3. 3. pamatdarbība – Atbalsts politikas izstrādei un sadarbībai: 2.3.1. to organizāciju un iestāžu skaits, kas, īstenojot 3. pamatdarbību, piedalās dotāciju darbībās; 2.4. Iekļaušana: 2.4.1. to ierobežotām iespējām pakļautu cilvēku skaits, kas piedalās aktivitātēs, kuras paredzētas 1. pamatdarbībā; 2.4.2. to jaunpienācēju organizāciju un iestāžu skaits, kas piedalās Programmas 1. un 2. pamatdarbībā. 2.5. Vienkāršošana: 2.5.1. neliela mēroga partnerību skaits, kas saņem atbalstu saskaņā ar 2. pamatdarbību; 2.5.2. to organizāciju un iestāžu īpatsvars, kas uzskata, ka procedūras līdzdalībai Programmā ir samērīgas un vienkāršas. 2.6. Ieguldījumi klimata jomā: 2.6.1. to aktivitāšu īpatsvars, ar kurām, īstenojot 1. pamatdarbību, pievēršas klimata mērķiem; 2.6.2. to projektu īpatsvars, ar kuriem, īstenojot 2. pamatdarbību, pievēršas klimata mērķiem.
(6)

ERAF un Kohēzijas fonda mērķi būtu jāsasniedz, pamatojoties uz ilgtspējīgu attīstību un Savienībā atbalstot mērķi saglabāt, aizsargāt un uzlabot vides kvalitāti, kā noteikts LESD 11. pantā un 191. panta 1. punktā, ņemot vērā principu “piesārņotājs maksā”. Ņemot vērā to, cik svarīgi ir pret klimata pārmaiņām cīnīties atbilstoši Savienības saistībām īstenot 2015. gada Parīzes nolīgumu par klimata pārmaiņām, kas pieņemts ANO Vispārējās konvencijas par klimata pārmaiņām Pušu konferences 21. sesijā un lai sasniegtu Apvienoto Nāciju Organizācijas ilgtspējīgas attīstības mērķus (“ANO ilgtspējīgas attīstības mērķi”), abi fondi palīdzēs integrēt klimata pasākumus un sasniegt vispārēju mērķrādītāju, proti, ar 30 % no Savienības budžeta izdevumiem atbalstīt klimata mērķu sasniegšanu. Šajā nolūkā sagaidāms, ka ERAF darbībās klimata mērķu veicināšanai tiks novirzīti 30 % no visa ERAF finansējuma. Savukārt Kohēzijas fonda darbībās sagaidāms, ka klimata mērķu veicināšanai tiks novirzīti 37 % no visa Kohēzijas fonda finansējuma. Turklāt saskaņā ar šo regulu veicamajām darbībām būtu jāpalīdz panākt mērķi, proti, 2024. gadā 7,5 % no gada izdevumiem saskaņā ar daudzgadu finanšu shēmu (“DFS”) atvēlēt bioloģiskās daudzveidības mērķiem un 2026. un 2027. gadā bioloģiskās daudzveidības mērķiem atvēlēt 10 % no gada izdevumiem saskaņā ar DFS, vienlaikus ņemot vērā starp klimata un bioloģiskās daudzveidības mērķiem pastāvošo pārklāšanos. Abiem fondiem būtu jāatbalsta darbības, kurās ievēro Savienības prioritātes un standartus klimata un vides jomā un nerada būtisku kaitējumu vides mērķiem Eiropas Parlamenta un Padomes Regulas (ES) 2020/852 (6) 17. panta nozīmē un ar kurām nodrošina pāreju uz mazoglekļa ekonomiku ceļā uz to, lai līdz 2050. gadam sasniegtu klimatneitralitāti. ERAF un Kohēzijas fonda programmās būtu jāņem vērā Enerģētikas savienības un klimata pasākumu pārvaldības ietvaros pieņemtos integrētos nacionālos enerģētikas un klimata plānus, kā noteikts Eiropas Parlamenta un Padomes Regulā (ES) 2018/1999 (7).
a)

katru gadu līdz 15. jūnijam informē Komisiju par to, kurš no diviem zvejas aizlieguma periodiem, proti, no 29. jūlija līdz 8. oktobrim vai no 9. novembra līdz 19. janvārim, attiecas uz to kuģiem. Par piemērojamo zvejas aizlieguma periodu Komisija katru gadu līdz 15. jūlijam paziņo IATTC sekretariātam;
(22)

Būtu jāparedz iespēja Eiropas digitālās inovācijas centriem saņemt iemaksas no dalībvalstīm un iesaistītajām trešām valstīm, tostarp no publiskajām iestādēm dalībvalstīs un minētajās trešajās valstīs, iemaksas no starptautiskām struktūrām vai iestādēm, un privātā sektora iemaksas, jo īpaši Eiropas digitālās inovācijas centru dalībnieku, ieinteresēto personu vai partneru iemaksas. Eiropas digitālās inovācijas centriem arī būtu jāļauj saņemt Eiropas digitālās inovācijas centru pašu aktīvu un darbību rezultātā gūtos ieņēmumus, saņemt novēlējumus, ziedojumus un iemaksas no privātpersonām un Programmas un citu Savienības programmu finansējumu, tostarp dotāciju formā.
1)

Pielikuma 1. tabulā (Atļautie jaunie pārtikas produkti) iekļauj šādu ierakstu: “Atļautais jaunais pārtikas produkts Jaunā pārtikas produkta lietošanas nosacījumi Īpašas papildu marķēšanas prasības Citas prasības Svaigi Wolffia arrhiza un/vai Wolffia globosa augi (tradicionāls pārtikas produkts no trešās valsts) Konkrēta pārtikas kategorija Maksimālais līmenis Jaunā pārtikas produkta nosaukums to saturošu pārtikas produktu marķējumā – “Wolffia arrhiza un Wolffia globosa” vai “Wolffia arrhiza”, vai “Wolffia globosa” atkarībā no izmantotā auga.” Wolffia arrhiza un/vai Wolffia globosa augi kā atsevišķs produkts
1)

pielikuma 1. tabulā (“Atļautie jaunie pārtikas produkti”) iekļauj šādu ierakstu: Atļautais jaunais pārtikas produkts Jaunā pārtikas produkta lietošanas nosacījumi Īpašas papildu marķēšanas prasības Citas prasības Datu aizsardzība “D2 vitamīnu saturošs sēņu pulveris Konkrēta pārtikas kategorija Maksimālais D2 vitamīna līmenis 1. Jaunā pārtikas produkta nosaukums to saturošu pārtikas produktu marķējumā – “Ar UV starojumu apstrādāts, D2 vitamīnu saturošs sēņu pulveris”. 2. To uztura bagātinātāju marķējumā, kas satur D2 vitamīnu saturošu sēņu pulveri, jābūt norādei, ka tos nedrīkst dot zīdaiņiem un bērniem līdz 3 gadu vecumam. Atļauts no 2021. gada 19. decembra. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu. Pieteikuma iesniedzējs: MBio, Monaghan Mushrooms, Tullygony, Tyholland, Co. Monaghan, Īrija. Datu aizsardzības laikposmā jauno pārtikas produktu – D2 vitamīnu saturošu sēņu pulveri – laist Savienības tirgū ir atļauts tikai uzņēmumam MBio, Monaghan Mushrooms, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu MBio, Monaghan Mushrooms. Datu aizsardzības termiņa beigu datums: 2026. gada 19. decembris.”; Brokastu pārslas 2,1 μg/100 g Ar raugu raudzēta maize un līdzīgi konditorejas izstrādājumi 2,1 μg/100 g Graudaugu produkti, makaronu izstrādājumi un līdzīgi produkti 2,1 μg/100 g Augļu/dārzeņu sulas un nektāri 1,1 μg/100 ml (produktos, kas tiek tirgoti kā lietošanai gatavi vai ir rekonstituēti atbilstoši ražotāja norādījumiem) Piena produkti un analogi, kas nav dzērieni 2,1 μg/100 g (produktos, kas tiek tirgoti kā lietošanai gatavi vai ir rekonstituēti atbilstoši ražotāja norādījumiem) Piena produkti un analogi dzērieni 1,1 μg/100 ml (produktos, kas tiek tirgoti kā lietošanai gatavi vai ir rekonstituēti atbilstoši ražotāja norādījumiem) Piens un piena pulveri 21,3 μg/100 g (produktos, kas tiek tirgoti kā lietošanai gatavi vai ir rekonstituēti atbilstoši ražotāja norādījumiem) Gaļas analogi 2,1 μg/100 g Zupas 2,1 μg/100 ml (produktos, kas tiek tirgoti kā lietošanai gatavi vai ir rekonstituēti atbilstoši ražotāja norādījumiem) Ekstrudētas dārzeņu uzkodas 2,1 μg/100 g Ēdienreizes aizstājēji svara kontrolei 2,1 μg/100 g Īpašiem medicīniskiem nolūkiem paredzēta pārtika, kas atbilst definīcijai Regulā (ES) Nr. 609/2013, izņemot īpašiem medicīniskiem nolūkiem paredzētu pārtiku zīdaiņiem Atbilstoši to personu īpašajām uztura vajadzībām, kurām šie produkti paredzēti Uztura bagātinātāji, kas definēti Direktīvā 2002/46/EK, izņemot zīdaiņiem un maziem bērniem paredzētus uztura bagātinātājus 15 μg D2 vitamīna/dienā